wickkiey/tamil-wikipedia-markdown huggingface dataset:
# பொம்மலாட்டம் (2008 திரைப்படம்)



**பொம்மலாட்டம்** 2008 ஆம் ஆண்டு பாரதிராஜா இயக்கத்தில் வெளிவந்த தமிழ்த் திரைப்படமாகும்.  

## நடிகர்கள்

- அர்ஜுன்
- நானா படேகர்
- காஜல் அகர்வால்
- ருக்மிணி விஜயகுமார்
- விவேக்
- மணிவண்ணன்
- ரஞ்சிதா

## விமர்சனம்
ஆனந்த விகடன் வார இதழில் வந்த விமர்சனத்தில் "'சிகப்பு ரோஜாக்கள்', 'டிக் டிக் டிக்' வரிசையில் பாரதிராஜாவின் திக் திக் த்ரில்லர் ஆட்டம்!... கொஞ்சம் குழப்பி அடிக்கும் திரைக்கதையும் சுழற்றி அடிக்கும் லாஜிக் இல்லா கதையும்தான் மைனஸ். இல்லாவிட்டால், பொம்மலாட்டத்தில் நாமும் சேர்ந்து ஆடியிருக்கலாம்!" என்று எழுதி மதிப்பெண்களை வழங்கினர்.
# வார்ப்புரு:Infobox legislation


| image =  
| caption = }  

| data1 = }  
| label2 = சான்று  
| data2 = }  
| label3 = நிலப்பரப்பு எல்லை  
| data3 = }  
| label4 = இயற்றியது  
| data4 = }  
| label5 = இயற்றப்பட்ட தேதி  
| data5 = }  
| label6 = இயற்றியது  
| data6 = }  
| label7 = இயற்றப்பட்ட தேதி  
| data7 = }  
| label8 = சம்மதிக்கப்பட்ட தேதி  
| data8 = }  
| label9 = கையொப்பமிடப்பட்ட தேதி  
| data9 = }  
| label10 = தொடங்கப்பட்ட தேதி  
| data10 = }  

| header11 =  
| label12 = சட்ட முன்வரைவு  
| data12 = }  
| label13 = முன்வரைவு சான்று  
| data13 = }  
| label14 = வெளியிடப்பட்ட தேதி  
| data14 = }  
| label15 = அறிமுகப்படுத்தியது  
| data15 = }  
| label16 = முதல் வாசிப்பு  
| data16 = }  
| label17 = இரண்டாம் வாசிப்பு  
| data17 = }  
| label18 = மூன்றாம் வாசிப்பு  
| data18 = }  
| label19 = வெள்ளை அறிக்கை  
| data19 = }  
| label20 = குழு அறிக்கை  
| data20 = }  

| header21 =  
| data22 = }  

| header23 =  
| data24 = }  

| header25 =  
| data26 = }  

| header27 =  
| data28 = }  

| header29 =  
| data30 = }  

}}<noinclude></noinclude>
# மூட்டுறை திரவம்

மாதிரி]]  

**மூட்டுறை திரவம்** (Synovial fluid) நீர்ம மூட்டு குழிகளில் காணப்படும் நியூட்டன் வகையிலாப் பிசுப்பு, மசகு திரவமாகும். அசையும்போது நீர்ம மூட்டுக் குருத்தெலும்புகளுக்கிடையில் ஏற்படும் உராய்வினைக் குறைப்பதே மூட்டுறை திரவத்தின் முக்கியமான பணியாகும்.  

### வகைப்பாடு
மூட்டுறை திரவத்தை சாதாரணமானவை, அழற்சியல்லாலாதவை, அழற்சியானவை, சீழ் பிடிப்பவை, இரத்தக்கசிவானவை என்று வகைப்படுத்தலாம் :  
**பெரியவர்களின் முட்டி மூட்டுகளில் காணப்படும் மூட்டுறை திரவத்தின் வகைப்பாடு**

| இயல்பானது | அழற்சியல்லாலாதவை | அழற்சியானவை | சீழ் பிடிப்பவை | இரத்தக்கசிவானவை |  |
| --- | --- | --- | --- | --- | --- |
| கொள்ளளவு (மிலி) | <3.5 | >3.5 | >3.5 | >3.5 | >3.5 |
| கூழ்மநிலை | அதிகம் | அதிகம் | குறைவு | கலந்தது | குறைவு |
| தெளிவு | தெளிவானது | தெளிவானது | கலங்கியது | மங்கலானது | கலந்தது |
| நிறம் | வண்ணமற்றது/வைக்கோல் நிறம் | வைக்கோல் நிறம்/மஞ்சள் | மஞ்சள் | கலந்தது | சிவப்பு |
| வெள்ளையணுக்கள்/ மிமீ<sup>3</sup> | <200 | <2,000 | >70

* அழற்சியல்லாலாதவை (தொகுதி I)
** முதுமை மூட்டழற்சி (Osteoarthritis), மூட்டுஅழுகல் நோய்
** பேரதிர்ச்சி (Trauma)
** வாதக் காய்ச்சல்
** நாள்பட்ட கீல்வாதம் (chronic gout) அல்லது போலியான கீல்வாதம் (pseudogout)
** தோல் தடிப்பு (Scleroderma)
** பல்தசையழற்சி (Polymyositis)
** மண்டலிய செம்முருடு (சிஸ்டமிக் லூபஸ் எரிதிமாடோசஸ்; Systemic lupus erythematosus)
** செந்தடிப்புக் கண்டு (Erythema nodosum)
** நரம்புநோயிய மூட்டு மெலிவு நோய் (Neuropathic arthropathy) (சாத்தியமான இரத்தக்கசிவுடன்)
** அரிவாள் சிவப்பணு இரத்தசோகை (Sickle-cell disease)
** ஈமோகுரோம் நோய் (Hemochromatosis)
** மாகரபாதம் (Acromegaly)
** தசையில் மாவுப் பொருள் ஏற்றம் (Amyloidosis)
* அழற்சியானவை (தொகுதி II)
** முடக்குவாதம்
** வினைவாதம் (Reactive arthritis)
** சிரங்குவாதம் (Psoriatic arthritis)
** கடும் வாதக் காய்ச்சல் (Acute rheumatic fever)
** கடும் கீல்வாதம் அல்லது போலியான கீல்வாதம்
** தோல் தடிப்பு
** பல்தசையழற்சி
** மண்டலிய செம்முருடு (SLE)
** தம்ப முள்ளந்தண்டழல் (Ankylosing spondylitis)
** வயிற்று அழற்சிநோய் வாதம் (Inflammatory bowel disease arthritis)
** நோய்த் தொற்று (infection) [அதிநுண்ணுயிரி (வைரசு), பூஞ்சை, நுண்ணுயிரி (பாக்டீரியா)], உண்ணி பாக்டீரியா நோய் (Lyme disease)
** கடும் படிக மூட்டுறை அழற்சி (Acute crystal synovitis)
* சீழ் பிடிப்பவை (தொகுதி III)
** சீழ் உருவாக்கும் பாக்டீரிய நோய்த்தொற்று (Pyogenic bacterial infection)
** அழுகும் வாதம் அல்லது சீழ்வாதம் (Septic arthritis)
** இரத்தக்கசிவு
** பேரதிர்ச்சி
** கட்டிகள்
** இரத்த ஒழுக்கு நோய் அல்லது குருதி உறையாமை (Hemophilia) / குருதி திரள் பிறழ்வு (coagulopathy)
** அரிநோய் (Scurvy) - உயிர்ச்சத்து சி பற்றாக்குறை நோய்
** நரம்புநோயிய மூட்டு மெலிவு நோய் |  |  |
# தநாமிவா நிறுவனம்



**தநாமிவா நிறுவனம் (தமிழ்நாடு மின்சார வாரியம் நிறுவனம்)** (Tamil Nadu Electricity Board - TNEB Limited) சூலை 01, 2010 இல் மின்சார சட்டம், 2003 இன் கீழ் அந்நாளைய அரசின் தமிழ் நாடு மின்சார வாரியத்தை மறுசீரமைத்து தமிழ்நாடு மின்சார வாரியத்தின் நிர்வாக அமைப்பை கரு அமைப்பாக கொண்டு தநாமிவா வரையறை (தமிழ்நாடு மின்சார வாரியம் வரையறை) என்ற ஓர் தமிழ்நாடு அரசின் பொதுத்துறை நிறுவனமாக அமைக்கப்பட்டது. இது தமிழக அரசின் ஆற்றல் துறையின் கீழ் இயங்குகிறது. இந்த நிறுவனத்தின் கீழ் தமிழ்நாடு அரிசின் முன்னாள் தமிழ்நாடு மின்சார வாரியத்தின் மின் தொடரமைப்பு பிரிவை கருவாக அமைப்பாக கொண்ட ஓர் தனி துணை நிறுவனமாகவும், மின் உற்பத்தி மற்றும் பகிர்மான பிரிவை கருவாக அமைப்பாக கொண்ட ஓர் தனி துணை நிறுவனமாகவும் பின் வரும் வடிவில் உருவாக்கப்பட்டு இரண்டு ஆண்டுகளுக்கு மேலாக இயங்கி கொண்டிருகிறது:hi  
1. தமிழ்நாடு மின் தொடரமைப்புக் கழகம்
1. தமிழ்நாடு மின் உற்பத்தி மற்றும் பகிர்மானக் கழகம்

## வரலாறு

- மின்சார சட்டம், 2003 இன் படி அனைத்து மாநில/ஒன்றிய மின்சார வாரியங்கள் அனைத்தும் நிறுவனங்கள் சட்டம் 1956 கீழ் நிறுவனமாக மறுசீரமைக்கப்பட வேண்டும்
- In accordance to "The Electricity Act, 2003" rules & Central Electricity Authority of India orders, the தமிழ்நாடு அரசு's maximum time to dissolve Tamil Nadu Electricity Board (TNEB) is 2008.
- So to comply with the "Electricity Act 2003", தமிழ்நாடு அரசு planed to Restructure TNEB and also constituted a committee of senior government officials to study the issue of restructuring the TNEB

- As per the plan, in October 2008 the Government of Tamil Nadu has decided to split TNEB into three companies, a holding company named TNEB Limited, with two subsidiary companies, namely Tamil Nadu Transmission Corporation Limited (TANTRANSCO) and Tamil Nadu Generation and Distribution Corporation Limited (TANGEDCO), with the stipulation that the above mentioned companies shall be fully owned by Government.

In October 2008, the Government of Tamil Nadu has decided to split TNEB into three companies. On 1 November 2010, TNEB Limited became a holding company with two subsidiaries, தமிழ்நாடு மின்சார வாரியம் (TANGEDCO) and தமிழ்நாடு மின்சார வாரியம் (TANTRANSCO).  

## ஆதாரம்

## வெளியிணைப்புகள்
- www.tnebltd.gov.in அலுவல்முறை இணையதளம்
# விக்கிப்பீடியா:உங்களுக்குத் தெரியுமா/நவம்பர் 14, 2012


- **சொழாந்தியம்** என்பவை முற்கால சோழர்களால் பயன்படுத்தப்பட்ட கப்பல்களாகும்.

- கழிமுகம், **தெலுத்தா**வின் வடிவத்தில் (முக்கோண வடிவம்) இருப்பதனாலேயே , அது ஆங்கிலத்தில் தெலுத்தா எனப் பெயர் பெற்றது(படம்).

- பஞ்சாப் மாநிலத்தில் **கொலுசுக்கு** ஜாங்கீர் என்று பெயர். ஜாங்கீர் என்றால் சங்கிலி என்று பொருள்.

- **எரிக்சன் உலகம்** என்பது உலகிலுள்ள மிகப்பெரிய அரைக்கோள வடிவக் கட்டிடம் ஆகும்.

- சீனாவிலுள்ள **சிடு தொங்கு பாலம்** உலகில் மிக உயரத்தில் அமைக்கப்பட்டுள்ள பாலமாகும்.
# பூர்ணிதா



**பூர்ணிதா** என்கின்ற **கல்யாணி** (பிறப்பு: 23 நவம்பர், 1990) ஒரு தென்னிந்திய திரைப்பட மற்றும் தொலைக்காட்சித் தொடர் நடிகை. குழந்தை நட்சத்திரமாக பல திரைப்படங்களிலும் நாடகங்களிலும் நடிக்க ஆரம்பித்த இவர், *அள்ளித்தந்த வானம்* திரைப்படத்தின் மூலமாக பிரபலமானார்.  

## பெயர் மாற்றம்
இவர் தன்னுடைய பெயரை "பூர்ணிதா" என்று மாற்றிக்கொண்டு *மறந்தேன் மெய்மறந்தேன்* திரைப்படத்தில் கதாநாயகியாக அறிமுகமானார். அதன்பிறகு *பிரதி ஞாயிறு 9.30 டூ 10.00* திரைப்படத்திலும், மலையாளம் மற்றும் தெலுங்குத் திரைப்படங்களிலும் நடித்தார். விஜய் தொலைக்காட்சியில் நிகழ்ச்சி தொகுப்பாளராக சேர்ந்த பிறகு தன்னுடைய உண்மையான பெயரான "கல்யாணி" என்று மாற்றிக்கொண்டார். இவர் தற்போது பிரிவோம் சந்திப்போம் என்ற விஜய் தொலைக்காட்சித் தொடரில் நடித்து வருகிறார்.  

## திரைப்படத்துறை
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2001 | *அள்ளித்தந்த வானம்* | ஜூலி | தமிழ் | குழந்தை நட்சத்திரம் |
| 2002 | *ஸ்ரீ* | தமிழ் | குழந்தை நட்சத்திரம் |  |
| 2003 | *ரமணா* | தமிழ் | குழந்தை நட்சத்திரம் |  |
| *ஜெயம்* | தமிழ் | குழந்தை நட்சத்திரம் |  |  |
| *முல்லாவழியும் தென்மாவும்* | மலையாளம் | குழந்தை நட்சத்திரம் |  |  |
| 2006 | *மறந்தேன் மெய்மறந்தேன்* | பூர்ணிதா | தமிழ் | கதாநாயகியாக அறிமுகம் |
| *பிரதி ஞாயிறு 9.30 டூ 10.00* | கல்யாணி | தமிழ் |  |  |
| 2007 | *மஞ்சு குறிசே வெல்லலோ* | தெலுங்கு |  |  |
| 2008 | *இன்பா* | தமிழ் |  |  |
| *கத்திக்கப்பல்* | மல்லிகா | தமிழ் |  |  |
| *எஸ் எம் எஸ்* | மலையாளம் |  |  |  |
| *பருந்து* | மலையாளம் |  |  |  |
| 2009 | *மல்லி மல்லி* | மது சத்யநாராயணா | தெலுங்கு |  |
| *இளம்புயல்* | தென்றல் போஸ் | தமிழ் | } |  |
# போடா போடி



***போடா போடி*** என்பது 2012-ம் ஆண்டு வெளிவந்த தமிழ்த் திரைப்படமாகும். அறிமுக இயக்குநர், விக்னேஷ் சிவன் இயக்கத்தில் சிலம்பரசன் மற்றும் வரலட்சுமி சரத்குமார் முக்கிய கதாபாத்திரங்களில் நடித்திருந்தனர். இத்திரைப்படத்திற்கு தரண் குமார் இசையமைத்திருந்தார். 2008-ம் ஆண்டு முதல் தயாரிப்பில் இருந்த இத்திரைப்படம், 2012-ம் ஆண்டு தீபாவளியன்று வெளியானது.  

## நடிப்பு
- அர்ஜுனாக சிலம்பரசன்
- நிஷாவாக வரலட்சுமி சரத்குமார்
- சமர்த் சூரஞ்
- ஷோபனா
- அர்ஜுனின் மாமாவாக விடிவி கணேஷ்
- சந்தானம் (சிறப்புத் தோற்றம்)
- பிரேம்ஜி அமரன் (சிறப்புத் தோற்றம்)

## தயாரிப்பு
விக்னேஷ் சிவன் மற்றும் இசையமைப்பாளர் தரன்குமார் குறும்படமொன்றை எடுத்து தயாரிப்பாளர்களிடமும், சிலம்பரசனிடமும் காண்பிக்கப்பட்டு, அது பிடித்திருந்த காரணத்தால் திரைப்படமெடுக்க ஒப்பந்தம் செய்யப்பட்டனர்.  

## பாடல்கள்

இத்திரைப்படத்தில் சிலம்பரசன் இரண்டு பாடல்களும், யுவன் சங்கர் ராஜா ஒரு பாடலையும் பாடியுள்ளார்.  

## மேற்கோள்களும் குறிப்புகளும்
# தகவல் சுதந்திரம்

**தகவல் சுதந்திரம்** அல்லது தகவலுக்கான உரிமை என்பது கருத்துவெளிப்பாடுச் சுதந்திரத்தின் நீட்சியாக அடிப்படை மனித உரிமையாக அனைத்துலக சட்டங்களால் உறுதிசெய்யப்பட்டுள்ளது. குறிப்பாக அரசுகளிடம் இருக்கும் தகவல்களைப் பெறுதல், தனிநபர் அந்தரங்கம், இணையம் ஊடாகக் தகவல் பகிர்வு ஆகியவை தொடர்பான உரையாடல்களிலும் சட்டங்களிலும் தகவல் சுதந்திரம் அல்லது உரிமை முக்கியம் பெறுகிறது.  

## தகவல் உரிமைச் சட்டங்கள்
அரசுகளிடம் இருக்கும் தகவல்களை மக்கள் பெறுவதற்கு தகவல் சுதந்திரமே சட்ட அடிப்படையாக அமைகிறது. கடந்த பத்தாண்டுகளில் பல நாடுகள் தகவல் உரிமைச் சட்டங்களை நிறைவேற்றி உள்ளன.  

அந்தரங்கம் தொடர்பான உரிமைகளை உறுதி செய்யவும் தகவல் சுதந்திரம் பயன்படுகிறது. அதாவது அரசுகள் தமது தரவுத்தளங்களில் நபர்கள் பற்றி வைத்திருக்கக் கூடியத் தகவல்களைப் பெறுவதற்கும், அரசுகள் எவ்வாறான தனிநபர் பற்றிய தகவல்களைச் சேகரிக்கலாம், எவ்வாறு பயன்படுத்தலாம் என்பதைக் கட்டுப்படுத்தவும் வெளிப்படுத்தவும் தகவல் சுதந்திரம் உதவுகிறது. எ.கா யார் கைதிகளாக வைக்கப்பட்டுள்ளார்கள், அவர்கள் எவ்வாறு நடத்தப்படுகிறார்கள் போன்ற தகவல்களைப் பெறுவதற்கு, இணையப் பயன்பாடு தொடர்பான அரசுகள் என்ன தரவுகளைத் திரட்டுகின்றன என்பதை அறிவதற்குத் தகவல் சுதந்திரம் உதவுகிறது.  

## இணையம், தகவல் தொழில்நுட்பம்
இணையம் ஊடாகக் தடையின்றி தகவல்களைப் பகிர்வதற்கு அடிப்படையாக தகவல் சுதந்திரம் பார்க்கப்படுகிறது.
# அம்மாவின் கைப்பேசி (திரைப்படம்)



**அம்மாவின் கைப்பேசி** (English :Mothers Mobile) தங்கர் பச்சான் இயக்கத்தில் கே. பாக்கியராஜின் மகனும் நடிகருமான சாந்தனு மற்றும் இனியா நடித்து நவம்பர் 13, 2012 அன்று வெளிவந்த தமிழ்த் திரைப்படமாகும்.  

## விளக்கம்
தங்கர் பச்சான், தான் எழுதிய அம்மாவின் கைப்பேசி என்ற நாவலை திரைப்படத்திற்கு ஏற்றார் போல் அமைத்துள்ளார். மேலும் இத்திரைப்படத்தின் கதாநாயகனாக சாந்தனு நடிக்க, செல்வி எனும் கதாபாத்திரத்தில் இனியா நடிக்கிறார். இதில் முக்கியக் கதாபாத்திரமான அம்மா வேடத்தில் நடித்துள்ளவர் காக்கும் கரங்கள் மற்றும் தனிப் பிறவி ஆகிய படத்தில் நடித்த ரேவதி என்ற பழம்பெரும் நடிகை. இத் திரைப்படத்தின் கதைக்கு ஏற்ப ஒரு காட்சியில் சாந்தனுவை இனியா நெருங்கி உதட்டுடன் உதடு சேர்த்து முத்தம் கொடுப்பது போல் படமாக்கப்பட்டுள்ளது.  

## நடிப்பு
- சாந்தனு பாக்கியராஜ் அண்ணாமலையாக
- இனியா செல்வியாக
- ரேவதி அம்மாவாக
- தங்கர் பச்சான்
- அழகம் பெருமாள்
- மீனல்
- தம்பி சோழன்
- என்எஸ்கே. செந்தில் குமார்
- நாகினீடு

## ஒலிச்சுவடுகள்

**அம்மாவின் கைப்பேசி** திரைப்படத்தின் இசை புதுமுக இசையமைப்பாளர் ரோஹித் குல்கர்னி மூலம் அமைக்கப்பட்டது. மேலும் சென்னை சத்தியம் சினிமாவில் அக்டோபர் 1 2012 ஆம் தேதி அன்று ஒலிதம் (Audio) வெளியிடப்பட்டது. மற்றும் பல புகழ்பெற்ற தமிழ்த் திரைப்பட நடிகர்களும் கலந்து கொண்டனர். அந் நிகழ்வில் ””என்ன செஞ்சிப் போற...” என்ற பாடலின் முன்னோட்டம் காட்டப்பட்டு நல்ல வரவேற்பு கிடைத்தது.  

**பாடல் வரலாறு பட்டியல்**  

## ஆதாரம்

## வெளி இணைப்பு
# புகலிட உரிமை


ஒரு நாட்டில் அரசியல் நோக்கில் துன்புறுத்தப்படும், வாழ்வுக்கு அச்சுறுத்தல் செய்யப்படும் ஒருவர் இன்னொரு நாட்டுக்குச் சென்று வாழ்வதற்கான உரிமையே **புகலிட உரிமை** (Right of Asylum or Political Asylum) ஆகும். இது உலக மனித உரிமைகள் சாற்றுரையில் உறுப்புரை 14 இலும், அகதிகளின் நிலை தொடர்பான ஐக்கிய நாடுகள் உடன்படிக்கை ஊடாகவும், ஜெனீவா உடன்படிக்கை ஊடாகவும், பல்வேறு நாடுகளின் சட்டங்களின் ஊடாகவும் நிலைநாட்டப்படும் ஒர் அடிப்படை மனித உரிமை ஆகும்.  

இந்த உரிமை கடந்த சில பத்தாண்டுகளாக ஐரோப்பா, வட அமெரிக்கா, அசுத்திரேலியா, இந்தியா ஆகிய இடங்களில் மதிக்கப்பட்டு வந்தாலும், அண்மைக் காலமாக புகலிடம் கோரும் அகதிகள் எண்ணிக்கையைக் குறைக்கும் வண்ணம் இங்கு புகலிட உரிமையை மட்டுப்படுத்தும் சட்டங்கள் இயற்றப்பட்டுவருகின்றன.
# சிறு வீடு இயக்கம்


**சிறு வீடு இயக்கம்** (Small house movement) என்பது சிறிய வீடுகளைப் பரிந்துரைக்கும் ஒரு கட்டிடக்கலை, வடிவமைப்பு, சமூக இயக்கம் ஆகும். சிறிய பரப்பளவில், குறைந்த பொருட் செலவில் உச்சபட்ச பயன்பாட்டைப் பெறக் கூடியவாறான கட்டிடக்கலை மற்றும் உள்ளக வடிவமைப்பு கொண்ட வீடுகள் விரும்பப்படுகின்றன.  

பொருளாதார கட்டாயம் காரணமாகவும், விருப்பத் தெரிவாகவும் சிறிய வீடுகள் நாடப்படுகின்றன. ஐக்கிய அமெரிக்காவில் இந்த இயக்கம் வலுப்பெற்றுவருகிறது. யப்பானில் இடச் சிக்கல் காரணமாக சிறிய வீடுகள் பயன்படுகின்றன.
# மு. ச. செல்லச்சாமி


**எம். எஸ். செல்லச்சாமி** என அழைக்கப்படும் **முத்து சங்கரலிங்கம் செல்லச்சாமி** (*Muthu Sangaralingam Sellasamy*, நவம்பர் 12, 1926 இலங்கை அரசியல்வாதியும், முன்னாள் நாடாளுமன்ற உறுப்பினரும், முன்னாள் இலங்கை அமைச்சரும் ஆவார்.  

## அரசியலில்
இலங்கை தொழிலாளர் காங்கிரஸ் தலைவர் செளமியமூர்த்தி தொண்டமானின் தலைமையில் தன்னை தொழிற்சங்கத் துறையில் ஈடுபடுத்திக்கொண்டார். தொழிலாளர் காங்கிரசில் 35 ஆண்டு காலமாக பொதுக் காரியதரிசியாக சேவை புரிந்தார். 1977 ஆம் ஆண்டு நடைபெற்ற பொதுத் தேர்தலில் இலங்கை தொழிலாளர் காங்கிரஸ் வேட்பாளராக சேவல் சின்னத்தில் மத்திய கொழும்பில் முதன் முதலில் போட்டியிட்டு 26,964 வாக்குகளைப் பெற்றுத் தோல்வியடைந்தார்.  

பின்னர் முதல் முறையாக அறிமுகப்படுத்தப்பட்ட விகிதாசார தேர்தல் முறையில் கொழும்பு மாவட்ட அபிவிருத்தி சபைத் தேர்தலில் 1981 ஆம் ஆண்டு ஐக்கிய தேசிய கட்சியில் போட்டியிட்டு வெற்றி பெற்றார். கொழும்பு மாவட்ட அபிவிருத்தி சபையில் போக்குவரத்து அமைச்சராக நியமனம் பெற்றார்.  

1989ஆம் ஆண்டு பொதுத் தேர்தலில் இலங்கைத் தொழிலாளர் காங்கிரசின் சார்பில் கொழும்பு மாவட்டத்தில் போட்டியிட்டு 36,820 வாக்குகளைப் பெற்று வெற்றி பெற்றார். அன்றைய அரசாங்கத்தில் சிறு கைத்தொழில்துறை அபிவிருத்தி ராஜாங்க அமைச்சராக நியமனம் பெற்றார். இந்நிலையில் இலங்கை தொழிலாளர் காங்கிரஸ் இரண்டாகப் பிளவுபட்டது. செல்லச்சாமி இலங்கை தேசிய தொழிலாளர் காங்கிரஸ் என்ற தொழிற்சங்கத்தைத் தொடங்கினார் அதன் பின்னர் மீண்டும் இலங்கை தொழிலாளர் காங்கிரசில் இணைந்து அதன் பிரதித் தலைவர் ஆனார். அக்கட்சியின் தேசியப் பட்டியல் மூலம் நாடாளுமன்றம் சென்றார்.  

## தேர்தல் வரலாறு
**எம். எஸ். செல்லச்சாமியின் தேர்தல் வரலாறு**

| 1977 நாடாளுமன்றத் தேர்தல் | கொழும்பு மத்தி | இதொகா | align= | தெரிவாகவில்லை |
| --- | --- | --- | --- | --- |
| 1989 நாடாளுமன்றத் தேர்தல் | கொழும்பு மத்தி | இதொகா | align= | **தெரிவு** |
| 2001 நாடாளுமன்றத் தேர்தல் | கொழும்பு | ஐதேமு | தெரிவாகவில்லை | } |

## மறைவு
எம். எஸ். செல்லச்சாமி 2020 ஆகத்து 1 இல் தனது 93-ஆவது அகவையில் கொழும்பு, பம்பலப்பிட்டியில் உள்ள அவரது இல்லத்தில் காலமானார்.
# ஷோபார்



**ஷோபார்** (*shofar*, உச்சரிப்பு: , , ) என்பது யூத சமய நோக்கங்களுக்காக பாரம்பரியமாக செம்மறியாட்டின் கொம்பிலிருந்து பாவிக்கப்படும் ஒன்றாகும். ரோஷ் ஹஷானா, யோம் கிப்பூர் ஆகிய திருநாட்களில் யூத தொழுகைக் கூடங்களில் ஷோபார் ஊதப்படும். இது வேறுபட்ட அளவுகளில் கிடைக்கின்றன.  

## விவிலிய, யூத போதக இலக்கியம்
ஷோபார் பற்றி அடிக்கடி யூத வேதாகமத்திலும், தல்மூட்டிலும், யூத போதக இலக்கியத்திலும் குறிப்பிடப்பட்டுள்ளது. சீனாய் மலையில் தடித்த மேகத்திலிருந்து வெளிப்பட்ட ஷோபார் சத்தம் இசுரேலியர்களை திகிலால் அச்சமடையச் செய்தது (யாத்திரையாகமம் 19:16).  


- Arthur L. Finkle, *Easy Guide to Shofar Sounding*, LA: Torah Aura, 2003
- *Hearing Shofar: The Still Small Voice of the Ram's Horn* by Michael T. Chusid, a three volume compendium of shofar information.
# ஷிட்சிஸ்



**ஷிட்சிஸ்** (*tzitzit*) எனப்படும் எபிரேய பெயர்ச்சொல் சமய அனுசரிப்பு யூதர்களால் அணியப்படும் முடிச்சு போடப்பட்ட சமய ஆராரிப்பு குஞ்சம் ஆகும். இது தலிட்டின் நான்கு மூலைகளிலும் இணைக்கப்பட்டிருக்கும்.  

## உசாத்துணைகள்

## வெளியிணைப்புகள்
- AskMoses.com explains tzizit
- Tzitzith – The Laws of Fringes. Explores the significance of the ritually fringed four-cornered garment. Complete with basic laws, blessings and diagrams. chabad.org
- How to tie tzitzit
- JewFAQ.org on tzitzit
- Instructions how to make Karaite Tzitziyot
# திஃபிலின்



**திபிலின்** அல்லது **டிஃபிலின்** (*Tefillin*; ; ) என்பது தோரா வசனங்கள் தோலில் பொறிக்கப்பட்ட ஒரு சிறிய கருப்பு தோலிலானான ஓர் பெட்டியாகும். இது சமய ஒழுங்கை பின்பற்றும் யூதர்களினால் கிழமை நாட்களின் காலை வேண்டுதலில் அணியப்படும். திஃபிலின் என்னும் சொல் பன்மைச் சொல்லாகும். ஆனாலும், ஒருமைச் சொல்லாகவும் பாவிக்கப்படும்.  
prays with tefillin.]]
# அரையுயிர்க் குற்றியலுகரம்

குற்றியலுகரம் என்பது வல்லின உகர எழுத்துகளில் முடியும் ஆறு வகையான சொற்கள். இவை அனைத்தும் மொழியிறுதிக் குற்றியலுகரங்கள். தொல்காப்பியர் மொழிமுதல் குற்றியலுகரம் என 'நுந்தை' என்னும் முறைப்பெயரைக் குறிக்கிடுகிறார். இவற்றுடன் தொல்காப்பியர் காலம் முதல் இன்று வரையில் தமிழில் புழக்கத்தில் உள்ள குற்றியலுகரம் இந்த அரையுயிர்க் குற்றியலுகரம்.  

மெய்யெழுத்துக்களில் **வ, ய** ஆகிய இரண்டையும் இக்கால மொழியியலாளர்கள் **அரையுயிர்** எனக் குறிப்பிடுகின்றனர். இலக்கண நூல்கள் இவற்றை உடம்படுமெய் எனக் காட்டுகின்றன. உயிர் முன் உயிர் வந்து புணரும்பொது உடம்படுமெய் தோன்றும்.  

வெண்பா யாப்பானது நாள், மலர், காசு, பிறப்பு என்னும் வாய்பாடு கொண்டு முடியும். திருக்குறளில் 10 படல்கள் அறிவு என்னும் சொல்லைக்கொண்டு முடிகின்றன. இப்படிப் பார்க்கும்போது அறிவு என்னும் சொல் பிறப்பு என்னும் வாய்பாடுதானே? பிறப்பு என்பது குற்றியலுகரம் அல்லவா?  

கதவைத் திற என்கிறோம். இதில் கதவு + ஐ = கதவை எனக் குற்றியலுகரம் போலப் புணர்ந்துள்ளதைக் காண்கிறோம். *அறிவற்றம் காக்கும் கருவி* திருக்குறள் 421 என்னும்போது அறிவு என்னும் சொல் குற்றியலுகரம் புணர்வது போலப் புணர்ந்துள்ளது அல்லவா?  
இந்தகைய நிலை 'வு' எழுத்துக்கு எதனால் நேர்ந்தது? அரையுயிர் என்பதனால் நேர்ந்தது.  

## அடிக்குறிப்பு
# உடம்படுமெய்

தமிழ் மொழியில் சொல்லோடு சொல் சேர்வதைப் **புணர்ச்சி** என்கிறோம். உயிர் எழுத்தில் முடியும் சொல்லோடு உயிரெழுத்தை முதல் எழுத்தாகக் கொண்ட சொல் வந்து சேரும்போது இடையே ய், வ் ஆகிய இரண்டு எழுத்துகளை ஆசாகக் கொள்ளும்.  
இவை இரண்டையும் அரையுயிர் என இலக்கண நூலார் குறிப்பது வழக்கம்.  

## ஒலி இயல்பு
அண்மைக் காலம் வரையில் திண்ணைப் பள்ளிகளில் எழுத்துகளை ஓசையுடன் கற்பித்துவந்தனர். அவற்றில் இந்த உடம்படுமெய் பிறப்பதைக் காணலாம்.  

அ - ஆனா  

ஆ - ஆவன்னா  

இ - ஈனா  

ஈ - ஈயன்னா  

உ- ஊனா  

ஊ - ஊவன்னா  

எ - ஏனா  

ஏ - ஏயன்னா  

ஐ - ஐயன்னா  

ஒ - ஓனா  

ஓ - ஓவன்னா  

ஔ - ஔவன்னா  

இவற்றில் நெடில் எழுத்துகளோடு இணைந்துள்ள எழுத்துகளைக் கழுத்தில் கொண்டு நன்னூல் உடம்படுமெய் எழுத்துக்களைப் பாகுபாடு செய்து காட்டுகிறது.  

## பொருள் இயல்பு
| மா, (விலங்கு), (பொருட்பெயர்) | மாவன்று | ஆவன்னா வாய்பாட்டு நெறி |  |
| --- | --- | --- | --- |
| மா, (பெரிய), (உரிச்சொல்) | மாயிரு ஞாலம் | இயல்பு மாற்றம் |  |
| ஆ, (பசு), (பொருட்பெயர்) | ஆவன்று | ஆவன்னா வாய்பாட்டு நெறி |  |
| ஆ, (சுட்டெழுத்து அ நீண்டு நிற்றல் | ஆயிடை | இயல்பு மாற்றம் | } |
- பொருட்பெயருக்கு வாய்பாட்டு நெறியில், அதாவது இயல்பு நெறியில், அதாவது நன்னூல் வரையறை நெறியில் உடம்படுமெய் தோன்றும்.
- பொருட்பெயர் அல்லாத சொல்லுக்குப் பொருள் உணருத்துவதற்காக, இயல்பு நெறியை மாற்றி உடம்படுமெய் அமைக்கப்படும். இது பொருட்புணர்ச்சி

## அடிக்குறிப்புகள்

## வெளிப் பார்வை
- உடம்படுமெய் தோன்றும் பாங்கு
# அரையுயிர்

தமிழில் உயிரெழுத்துக்கள் 12. இவை ஒலிக்கும் கால அளவு ஒரு மாத்திரை. மெய்யெழுத்து 18. இந்தப் பதினெட்டில் வ, ய ஆகிய இரண்டு எழுத்துக்களையும் மொழியியலாளர்கள் **அரையுயிர்** எனக் குறிப்பிடுவர். இலக்கண நூலார் இவற்றை உடம்படுமெய் எனக் காட்டுவர்.  

இரண்டு உயிரெழுத்துக்களுக்கு இடையே தோன்றும் மெய்யெழுத்தை **உடம்படுமெய்** என்கிறோம்.  

கிளி என்னும் சொல் [இ]-ல் முடிகிறது.  

அழகு என்னும் சொல் [அ]-ல் தொடங்குகிறது.  

இரண்டும் ஒன்று சேரும்போது [கிளி அழகு], [கிளி ய் அழகு] கிளியழகு என வருகிறது.  

பா என்னும் சொல் [ஆ]-ல் முடிகிறது.  

இனிது என்னும் சொல் [இ]-ல் தொடங்குகிறது.  

இரண்டும் ஒன்று சேரும்போது [பா இனிது]. [பா வ் இனிது] பாவினிது என வருகிறது.  

தமிழில் இந்த இரண்டு மெய்யெழுத்தொலிகள் மட்டுமே இவ்வாறு வருகின்றன. ய, ர, ல, வ, ழ, ள என்னும் ஆறும் இடையின எழுத்துக்கள். இவற்றில் [ய], [வ] என்னும் இரண்டு எழுத்துக்கள் மட்டுமே இயல்பெழுத்துக்கள். ஏனையவை நாவின் சுழற்சியால் பிறப்பவை. எனவே இந்த இரண்டு எழுத்துக்கள் மட்டுமே அரையுயிர்களாக வருகின்றன.  

அறிவு என முடியும் திருக்குறள் பாடல்கள் உள்ளன. இச்சொல் அறிவுடைமை எனக் குற்றியலுகரம் போலப் புணர்வதை அறிவோம். காரணம் [வ] எழுத்தின் அரையுயிர்த் தன்மையே.  

இ, ஈ, ஏ - என்பன பல்லெழுத்துக்கள். எனவே இவை பல்லெழுத்து அல்லாத [ய] என்னும் அரையுயிரைச் சேர்த்துக்கொள்கின்றன.  

அ, ஆ, உ, ஊ, ஒ, ஓ, - என்பனவற்றில் பல்லொலி இல்லை. எனவே இவை [வ] பல்லெழுத்தை அரையுயிராக இணைத்துக்கொள்கின்றன.  

பிற மொழிகளிலும் இந்த நிலை உண்டு.  

## அடிக்குறிப்பு
# உல்ம் மினிஸ்டர்


**உல்ம் மினிஸ்டர்** ("*Ulm Minster*", ) என்பது செருமனியில் உல்ம் எனும் இடத்தில் அமைந்துள்ளள லூதரனிய தேவாலயம். இதனுடைய பாரிய அளவு காரணமாக சில வேளைகளில் இது உல்ம் பேராலயமாகவும் கருதப்படுகின்றது. ஆயரின் இருப்பிடம் இல்லாததால் இது பேராலயம் அல்ல.  

உல்ம் மினிஸ்டர் கோல்ன் கதீட்ரல் போன்று கோதிக் கட்டிடக்கலை காலத்தில் ஆரம்பிக்கப்பட்டு 19ம் நூற்றாண்டின் இறுதி பூர்த்தியடையாமல் இருந்தது. இது உலகிலுள்ள மிகவும் உயரமான தேவாலயமும், 20ம் நூற்றாண்டுக்கு முன் வரை நான்கவது உயரமான கட்டடமாகவும், கோபுரத்துடன் 768 படிகளுடன் காணப்படுகின்றது.
# அரிசிபோ வானிலை ஆய்வுக்கூடம்



**அரிசிபோ வானிலை ஆய்வுக்கூடம்** (*Arecibo Observatory*) என்பது புவேர்ட்டோ ரிக்கோவின் அரிசிபோ எனுமிடத்திலுள்ள வானொலி அதிர்வெண் தொலைநோக்கி ஆகும். இந்த ஆய்வுக்கூடம் தேசிய அறிவியல் நிறுவனத்துடனான கூட்டு உடன்படிக்கையின் கீழ் எஸ்.ஆர்.ஐ பன்னாடு நிறுவனத்தினால் இயக்கப்படுகின்றது.  

அளவுடைய இது உலகிலுள்ள பெரிய தனித்துளை வானொலி அதிர்வெண் தொலைநோக்கி ஆகும். இது வானொலி அதிர்வெண் வான் ஆய்வு, வான் ஆய்வு மற்றும் சூரியக் குடும்பத்திலுள்ள பெரிய பொருட்களை அவதானிக்கும் தொலைக்கண்டுணர்வி வான் ஆய்வு ஆகிய மூன்று பிரதான ஆய்வுகளில் பயன்படுத்தப்படுகின்றது.
# விக்கிப்பீடியா:உங்களுக்குத் தெரியுமா/நவம்பர் 21, 2012


- **நூற்றியெட்டு சிவதாண்டவங்கள்** என்பவை சிவபெருமான் பரதநாட்டியத்தின் கரணங்களான 108 கரணங்களையும் ஆடியதாகும். (படம் : தாளம்பூ புட கரணம்)
- மின்தடையை அளவிடும் அனைத்துலக அலகான **ஓம்** அலகுக்குச் சார்ச்சு சைமன் ஓம் என்ற செருமனிய இயற்பியல் வல்லுநரின் பெயர் சூட்டப்பட்டுள்ளது.
- தென்னமெரிக்காவில் 433 ஆண்டுகள் நிலவிய **இன்கா நாகரிகம்** **பிசாரோ** என்ற எசுப்பானிய தளபதியால் அழிந்தது.
- இதுவரை 464 **புறக்கோள்**கள் இருப்பது வானியலாளர்களால் உறுதி செய்யப்பட்டுள்ளது.
- n -ஆம் **ஐங்கோண பிரமிடு எண்**ணானது முதல் n ஐங்கோண எண்களின் கூட்டுத்தொகைக்குச் சமமாக இருக்கும்.
# பூட்டுச் செம்பு


**பூட்டுச் செம்பு**, **தூக்குச் செம்பு** அல்லது **திருக்குச் செம்பு** என்பது இறுக்கமாகப் பூட்டிப் பயன்படுத்தக் கூடியதாகவும், தூக்கிக் கொண்டு போகக் கூடியவாறும் வடிவைமைக்கப்பட்ட ஒரு செம்பு ஆகும். பானங்கள் ஒன்றோடு ஒன்று கலக்காத வகையிலும் அதே நேரம் வெளித்தெரியாத வகையிலும் தூக்கிச் செல்ல இலகுவான முறையிலும் தனித்துவமான வடிவிலும் அமைந்த இவ் வகைச் செம்புகள் பழந் தமிழரின் வாழ்க்கைத் தரத்தையும் நுட்பத் திறனையும் ரசனை உணர்வையும் ஒருங்கே வெளிப்படுத்தி நிற்பன.  

## வடிவமைப்பு
பித்தளையினால் ஆன செம்பு வகையைச் சார்ந்த இப்பாவனைப் பொருள் மூன்று பகுதிகளைக் கொண்டிருக்கிறது. செம்பு (அடிப்பகுதி), குவளை, மூடி என்பவையே அவையாகும். செம்பின் வாய் பகுதியோடு உள்ளார்ந்து இணைக்கத்தக்க விதமாக குடிக்கும் குவளையை உள்ளடக்கி அது வெளியே தெரியாத விதமாகவும் வெளியே திரவ பதார்த்தங்கள் சிந்தாத விதமாகவும்  
7- 8 புரிகள் கொண்ட மூடி அமைந்திருப்பது இதன் சிறப்பம்சம் எனலாம்.  

## பயன்பாடு
தற்போது வழக்கொழிந்து போய் விட்ட இப்பாவனை பொருள் பயணங்களும் வசதிகளும் தற்போது போல இலகுவற்றிருந்த காலங்களில் தம் நீண்ட வழிப்பயணத்துக்காக பானங்களை இதில் இட்டு நிரப்பி எடுத்துச் செல்ல பயன்பட்ட ஒரு சாதனமாகும்.
# டப்ளின் தூபி


**டப்ளின் தூபி** (*Spire of Dublin*), உத்தியோகபூர்வமாக "வெளிச்ச நினைவுச் சின்னம்" என தலைப்பிடப்பட்ட (*Monument of Light*) , பெரியதும், துருப்பிடிக்காத உருக்கால் உருவாக்கப்பட்டதும், குண்டூசி போன்றதுமான நினைவுச் சின்னம். 121.2 மீட்டர் (398 அடி) உயரம் உடைய இது அயர்லாந்து குடியரசின் டப்ளினில் அமைந்துள்ளது.
# பொருட்புணர்ச்சி

தொல்காப்பியம் புணர்ச்சியைச் சொற்புணர்ச்சி என்றும் **பொருட்புணர்ச்சி** என்றும் பாகுபடுத்திக் காட்டுகிறது. சொல்லில் உயர்திணை, அஃறிணைப் பாகுபாடுகள் சொல்லின் ஒலி நோக்கியவை அல்ல. சொல்லின் பொருள் நோக்கியவை. மற்றும் சில பொருள்நோக்குப் புணர்ச்சிகளையும் தொல்காப்பியம் குறிப்பிடுகிறது. இந்தப் புணர்ச்சிகளை நன்னூல் இலக்கணமும் வழிமொழிகிறது. அவை இங்குத் தொகுத்துப் பார்க்கப்படுகின்றன.  
## உயர்திணை, அஃறிணை
உயர்திணைச்சொல் எல்லா வழியும் இயல்பாக வருதல் வேண்டும்.  
- இகழ்வார்ப் பொறுத்தல் தலை என இரண்டாம் வேற்றுமைப் பொருளில் ஒற்று மிக்கு வந்துள்ளது.
- *அவர் தந்தார்* என்னும்போது அவர் என்னும் உயர்திணைச் சொல் ஒற்று பிகாமல் இயல்பாகப் புணர்ந்துள்ளது. ஆனால் *அவர்க் காணலுற்று* என்னும்போது, அதே அவர் என்னும் சொல் ஒற்று மிக்குப் புணர்ந்துள்ளது. காரணம் உயர்திணை இரண்டாம் வேற்றுமைத்தொகை
- தமிழ் என்னும் சொல் அஃறிணை. அது தமிழ்க்கொடி, தமிழ்ச்சொல், தமிழ்த்தலைவன், தமிழ்ப்பாடம் என்றெல்லாம் ஒற்று மிக்குப் புணரும். ஆனால் இது இரண்டாம் வேற்றுமை வரும்போது இயல்பாய் முடியும். தமிழ் கொடுத்தான், தமிழ் சேர்த்தான், தமிழ் தந்தான் , தமிழ் படித்தான் என வரும்.
- தமிழ் என்னும் சொல் தமிழ்மக்களை உணர்த்துமாயின் தமிழக்கூத்து, தமிழச்சேரி, தமழத்தெரு, தமிழப்பள்ளி எனவரும்.
- தமிழ் கூறு நல்லுலகம் என்பது இரண்டாம் வேற்றுமைத்தொகை.

## மரப்பெயர்
- எகின் என்னும் சொல் புளியமரத்தையும், கரடியையும் குறிக்கும். இச்சொல் பொருள் நோக்கில் புணரும் பாங்கைத் தொல்காப்பியம் தெளிவுபடுத்துகிறது. எகின் என்னும் சொல் புளியமரத்தைக் குறிக்குமாயின் எகினங்கோடு, எகினஞ்செதில், எகினந்தோல், எகினம்பூ என மெல்லெழுத்து மிக்கு வரும். இச் சொல்லே கரடியைக் குறிக்குமாயின் எகினக்கால், எகினச்செவி, எகினத்தலை, எகினப்புறம் என வல்லெழுத்து மிக்கு முடியும்.
- வேல் என்னும் சொல் வேலாயுதத்தை உணர்த்துமாயின் 'வேற்கண்' (வேலைப் போன்ற கண்) என வரும். ஆனால் வேல் என்னும் சொல் வேலமரத்தை உணர்த்தும்போது வேலங்காய், வேலஞ்செதிள், வேலந்தோல், வேலம்பூ என வரும்.

இப்படிப் பல.  

## அடிக்குறிப்பு
# சீயோனிசம்


**சீயோனிசம்** (*Zionism*, , *Tsiyonut*) என்பது இசுரேலிய தேசம் எனும் வரையறுக்கப்பட்ட இடமான யூத அரசுக்கு உதவும் யூதர் மற்றும் யூத பண்பாடு தேசியவாதத்தின் ஓர் வடிவமாகும். சீயோனிசம் யூதர்கள் அவர்கள் அடையாளத்தை காக்கவும், ஏனைய சமூகங்களிலும் அவர்கள் உள்வாங்கப்படுதலை எதிர்த்தும், யூத எதிர்ப்பு, வெளியேற்றப்படல், துன்புறுத்தல் போன்றவற்றிலிருந்து யூதர்களை இசுரேலுக்கு திரும்பச் செய்வதற்கு பரிந்து பேசல் ஆகியவற்றுக்கு இது உதவுகின்றது.  

## அடிக்குறிப்புக்கள்
# பெரிய இசுரேல்

**பெரிய இசுரேல்** (*Greater Israel*) என்பது பல காலமாக உள்ள சில வேறுபட்ட விவிலிய மற்றும் அரசியல் அர்த்தம் உடைய ஒரு வாதத்திற்கு இடமான தெரிவிப்பாகும்.  

தற்போது, இசுரேல் மற்றும் பாலஸ்தீன பகுதி உட்பட்ட நிலப்பகுதிகளை வரையறுக்கும் பதமாக பொதுவாகக் காணப்படுகின்றது. 1923இற்குப் பின்னான மறுநோக்கு சீயோனிசத்தின் விருப்பின் முன்னைய வரையறுப்புக்கள், பிரித்தானிய ஆட்சி பாலஸ்தீனம் மற்றும் திரான்ஸ்யோர்டான் உட்பட்ட அல்லது உட்படாத நிலப்பரப்புக்களையும் உள்ளடக்கியதாகவிருந்தது. ஏனைய சமய பார்வையில், இது இசுரேல் தேசம் எனப்படும் விவிலிய குறிப்பின் ஒன்றாகப் பாவிக்கப்படுகின்றது. இது விவிலியத்தின் ஆதியாகமமம் 15:18-21, உபாகமமம் 11:24, உபாகமம் 1:7, எண்ணிக்கை 34:1-15 அல்லது எசேக்கியேல் 47:13-20 ஆகிய இடங்களில் காணப்படுகின்றது.  

எல்லைகள்.]]  
(சிவப்புக் கோடு) ஆகியவற்றில் குறிப்பிடப்பட்டுள்ள இசுரேல் தேசத்தின் எல்லைகள்.]]
# வாக்களிக்கப்பட்ட நாடு


**வாக்களிக்கப்பட்ட நாடு** என்பது கடவுளால், எபிரேய விவிலியமான டனாக்கின்படி யாக்கோபின் சந்ததியினரான இசுரேலியர்களுக்குக் கொடுக்கப்பட்டது. வாக்குறுதி முதலில் ஆபிரகாமுக்கும் (ஆதியாகமம் 15:18-21), பின்பு அவருடைய மகன் ஈசாக்குடனும் அவருடைய மகன் யாக்கோபுடனும் புதுப்பிக்கப்பட்டது (ஆதியாகமம் 28:13)). வாக்களிக்கப்பட்ட நாடு எகிப்து நதியிலிருந்து புராத்து ஆறு வரை என விபரிக்கப்பட்டுள்ளது (யாத்திரையாகமம் 23:31).  

## ஆபிரகாமின் சந்ததியினர்
யூதப் பாரம்பரியத்தின்படியும், பல கிறித்தவ விளக்கவுரையாளர்களின் விளக்கத்தின்படியும், ஆபிரகாமின் சந்ததியினர் எனப்படுபவர்கள் ஆபிரகாமின் மகனாகிய ஈசாக்கு, அவருடைய பேரன் யாக்கோபு என்பவர்கள் ஊடானது மாத்திரமேயாகும். இது இஸ்மவேல், ஏசா என்பவர்களை உட்படுத்தவில்லை.
# எருசலேம் சின்னம்


**எருசலேம் சின்னம்** 1950-51 இல் யூத தேசிய எலியானு நிதியின் இயக்குநர் கொரனினால் வடிவமைக்கப்பட்டு, பின்பு மேம்படுத்தப்பட்டது. சிங்கம் யூதாவின் சிங்கத்தையும், பின்னணி மேற்குச் சுவரையும், ஒலிவக் கிளை சமாதானத்தையும் பிரதிநிதித்துவப்படுத்துகின்றது. இவற்றின் மேல் எருசலேம் (*யெருசலைம்*) என்னும் எபிரேயச் சொல் பதிக்கப்பட்டுள்ளது.
# அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம்



**அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம்** (*Govt., Oriental Manuscripts Library And Research Center*) என்பது அண்ணா நூற்றாண்டு நூலகத்தின் ஏழாவது தளத்தில் அமைக்கப்பட்டுள்ளது. இதற்கு முன்பு, இந்நூலகம், சென்னைப் பல்கலைக்கழக வளாகத்தில் இருந்தது. காலின் மெக்கன்சி (1754-1821), லேடன் (Dr.LeYdan), சி.பி.பிரௌன் (Mr.C.P.Brown) ஆகிய மூவரின் தொகுப்புக்களே இந் நூலகம் உருவாவதற்கு ஆதாரமாகும். சென்னைப்பல்கலைக்கழக வளாகத்தில், இச்சுவடி நூலகத்திற்கு இடம் தரவேண்டும் என ஆணையிட்டு, ஒரு தொகையையும் ஒதுக்க, அப்போதைய ஆங்கில அரசு உத்தரவிட்டது. தற்போது, இந்நூலகம் தமிழ்நாடு அரசின் தொல்லியல் துறையின் கீழ் வருகிறது.  

உலகிலேயே அதிகமான தமிழ்ச் சுவடிகள், இந்த நூலகத்தில்தான் உள்ளது. இங்கு, 26 லட்சம் ஓலைச்சுவடிகளை கொண்ட, 72,748 சுவடி கட்டுகளும், 25,373 ஆய்வு நூல்களும் உள்ளன.  

இந்நூலகம் ஆராய்ச்சிக் கருவூலமாகத் திகழ்வதைக் கருத்திற்கொண்டு முனைவர் சு. சௌந்தரபாண்டியனின் முயற்சியால் ’அரசினர் கீழ்த்திசைச் சுவடிகள் நூலகம் மற்றும் ஆய்வு மையம்’ என்று பெயர் மாற்றப்பட்டுத் தற்போது இப்பெயரிலேயே இது இயங்கிவருகிறது.  

இம்மையத்தில் தற்போது தமிழ், வடமொழி, தெலுங்கு, கன்னடம், மலையாளம், பாரசீகம், அரபு, உருது, சிங்களம் ஆகிய மொழிகளிற் சுவடிகள் உள்ளன. சுவடிகளில் ஓலைச்சுவடிகளும் தாட் சுவடிகளும் அடங்கும். இம்மையத்தில் இலக்கியம், இலக்கணம், வரலாறு, தத்துவம், அறிவியல், வானியல் முதாலன பிரிவுகளைச் சேர்ந்த சுவடிகள் உள்ளன. தமிழ்நாடு, ஆந்திர மாநில வரலாறுகளைக் கூறும் கைபீதுகளும் (Kaifyats) இருக்கின்றன.
# துள்ளி எழுந்தது காதல் (திரைப்படம்)


**துள்ளி எழுந்தது காதல்,** என்பது *தகிட தகிட* என்ற தெலுங்குத் திரைப்படத்தின் தமிழ் மொழிமாற்றுத் திரைப்படம் ஆகும். *தகிட தகிட* ஸ்ரீஹரி நானு இயக்கத்தில் 2010-ம் ஆண்டு வெளியான திரைப்படமாகும். இத்திரைப்படம், துள்ளி எழுந்தது காதல் என்ற பெயரில் தமிழில் மொழிமாற்றம் செய்யப்பட்டு வெளியானது.  

## குறிப்புகளும் மேற்கோள்களும்

- Cinegoer review
- Rediff review
- Supergood Movies review
- Bharat Student review
# எருசலேம் கொடி


**எருசலேம் கொடி** இசுரேலிய தேசியக் கொடியை அடிப்படையாகக் கொண்டது. இது தலிட்டினை அல்லது யூத வேண்டுதல் போர்வையினை நினைவூட்டும் இரு கிடையான நீலக் கோடுகளைக் கொண்டது. நடுவில் எருசலேம் சின்னத்தினைக் கொண்டுள்ளது. செங்குத்தான கொடி சிலவேளைகளில் சடங்கு விழாக்களில் பாவிக்கப்படும்.  

இக் கொடி 1949 இல் இசுரேல் உருவாக்கிய (நகரின் மேற்குப் பகுதியில்) எருசலேம் மாநகர அரசு நடத்திய போட்டியினைத் தொடர்ந்து எடுத்துக்கொள்ளப்பட்டது. இது 1967 ஆறு நாள் போர் போரைத் தொடர்ந்து ஐக்கிய எருசலேமின் கொடியாகியது.
# புனிதர்கள் கோஸ்மாஸ் மற்றும் தமியான்



**புனிதர்கள் கோஸ்மாஸ் மற்றும் தமியான்** (இறப்பு சுமார் 287), இரட்டைப் பிள்ளைகளான இவர்கள், அரேபியாவைச் சேர்ந்த கிறிஸ்தவர்கள். துருக்கி நாட்டுச் சிசிலியா கடற்கரையருகே இலவசமாக பணம் வாங்காமல் மருத்துவத் தொண்டில் ஈடுபட்டிருந்தனர். இதனால் இவர்கள் *காசுபணம் இல்லாதவர்கள்* என்று அழைக்கப்பட்டனர். இவர்களின் தியாகங்கள், புனித வாழ்க்கை, குணமளிக்கும் சக்தி ஆகியவற்றினால் பலர் கிறிஸ்தவர்கள் ஆனார்கள் என்பர். பேரரசன் தியோக்கிளேசியன் கிறிஸ்தவர்களை துன்புறுத்திய போது இவர்கள் சிறையில் அடைக்கப்பட்டு சித்ரவதைப்படுத்தப்பட்டு தலைவெட்டப்பட்டு இறந்தனர்.  

புனிதர்கள் கோஸ்மாஸ் தமியான் பெயரால் கிழக்கிலும் மேற்கிலும் பல ஆலயங்கள் உள்ளன.
# திரிபு (இலக்கணம்)

தமிழில் சொல்லோடு சொல் இணையும் புணர்ச்சியில் சொற்களில் மாற்றம் உண்டாவதைத் **திரிபு** என வழங்குவர். இந்த மாற்றங்களைத் தொல்காப்பியம் மெய் பிறிதாதல், மிகுதல், குன்றல் என மூவகையாகப் பாகுபாடு செய்துகொள்கிறது. நன்னூல் திரிதலை விகாரம் எனக் குறிப்பிடுகிறது. இதன் பாகுபாடுகளைத் தோன்றல், திரிதல், கெடுதல் எனக் குறிப்பிடுகிறது.  
- மிகுதல் (தோன்றல்)
  - நிலா**ச்**சோறு, பலா**ப்**பழம்
- திரிபு - குன்றல் (கெடுதல்)
  - மர(ம்) வேர்
- மெய் பிறிதாதல் - திரிதல்
  - பால் சோறு = பாற்சோறு (நிலைமொழியில் திரிபு)
  - கண் நன்று = கண்ணன்று (வருமொழியில் திரிபு)
  - கள் நன்று = கண்ணன்று (இருமொழியிலும் நிரிபு
## அடிக்குறிப்பு
# செய்யுள் விகாரம்

விகாரம் என்பது இயல்பு மாற்றம்.  

செய்யுளில் எதுகை,மோனைகளுக்காகச் சில சொற்கன் தன் இயல்பு மாற்றத்தோடு கையாளப்படும். ஓசை ஒத்திசைவுக்காக இவை இவ்வாறு வருகின்றன.  
- வலித்தல் விகாரம்
: குறுந்தாட் பூதம் (குறுந்தாள் என்பதில் உள்ள [ள்] வல்லின [ட்] ஆயிற்று)  
- மெலித்தல் விகாரம்
: தண்டையின் இனக்கிளி கடிவோள் (தட்டை என்பதில் உள்ள [ட்] தண்டை என வரும்போது [ண்] ஆகி மெலிந்தது)  
- நீட்டல் விகாரம்
: போத்தறார் புல்லறிவினார் (பொத்தறார் என்னும் சொல் போத்தறார் என நீண்டது) பொத்து > போத்து  
- குறுக்கல் விகாரம்
: நன்றென்றேன் தியேன் (தீயேன் என்பது தியேன் எனக் குறுகி வந்தது)  
- விரித்தல் விகாரம்
: நெல் விளையும்மே (விளையுமே என்பது விளையும்மே என விரிந்தது)  
- தொகுத்தல் விகாரம்
: நீ நாடுகென (நீ நாடுக என்பதன் இறுதியில் உள்ள [அ] தொக்குநின்றது அதாவது மறைந்து நின்றது)  
## அடிக்குறிப்பு
# பதம் (சொல் விளக்கம்)

**பதம்** என்னும் சொல் பல பொருள்களை உணர்த்தும். அவை பதம் செழ்தலோடு தொடர்புடையவை.  
- பதம் செய்த உணவு
: பதம் என்னும் சொல் சங்ககாலத்தில் சமைத்த தானிய உணவோடு சேர்த்து உண்ணப் பயன்படுத்தப்படும் குழம்பு, பொறியல் முதலான கூட்டுப் பொருள்களை உணர்த்தப் பயன்படுத்தப்பட்டது. .இதனை இக்காலத்தில் பதார்த்தம் என வழங்குகிறோம். அர்த்தம் எனும் சொல் பாதி என்னும் பொருளைத் தரும். பதம் பாதி, அதனோடு சேரும் அர்த்தம் பாதி என அமைவது பதார்த்தம்.  
- நடத்தை
: பதமாக நடந்துகொள்ளுதல் எண்பதத்தான் பண்புடைமை  
- தனிசொல்
: பெயராகவோ, வினையாகவோ, பகுபத உறுப்புக்களாகவோ அமைந்து விளங்கும் சொல். நன்னூல் தனிச்சொல்லைப் பதம் எனக் குறிப்பிடுகிறது.  
: நெல்லை உணர்த்தும் சொற்களில் ஒன்று **சொல்.**  
: நெல்லைப் பதப்படுத்தி ஆக்கும் சோறும் பதம் எனப்படும்.  
: தமிழ்ச்சொல்லைப் பகுதி, விகுதி என்றெல்லாம் பதப்படுத்திக் காட்டுவது நன்னூலிலுள்ள பதவியல்.  
: இந்த வகையில் பதம் என்பது **தமிழ்ச்சொல்.**  
## அடிக்குறிப்பு
# சீ சின்பிங்



**சீ சின்பிங்** (*Xi Jinping*, பின்யின்: *Xí Jìnpíng*; பிறப்பு 1 சூன் 1953) சீன மக்கள் குடியரசின் அரசுத்தலைவரும். சீனப் பொதுவுடமைக் கட்சியின் பொதுச் செயலரும் சீன மக்கள் குடியரசு மைய இராணுவ ஆணையத்தின் தலைவரும் ஆவார்.  

பொதுவுடமை முதுவர் ஜீ சோங்ஷூன்னின் (1913–2002) மகனான ஜிங்பிங் துவக்கத்தில் பெரும்பாலும் ஃபுஜியன் மாகாணத்தில் பணிபுரிந்து வந்தார். பின்னதாக இவர் அடுத்திருந்த ஜீசியாங் மாகாணத்தின் கட்சித் தலைவராகவும் சாங்காய் நகர கட்சித் தலைவராகவும் நியமிக்கப்பட்டார். ஊழலுக்கு எதிரானவராகவும் அரசியல் மற்றும் வணிகப் பொருளாதார நிலைகளில் திறந்த மனதுடையவராகவும் அறியப்படுகிறார்.  

## சான்றுகோள்கள்
# அகபு



**புனித அகபு** அல்லது **புனித அகபுஸ்** என்பவர் ஆதி கிறித்தவ திருச்சபையின் முதல் சீடர்களுள் ஒருவர். இவரை இறைவாக்கினர் என அப்போஸ்தலர் பணி குறிக்கின்றது. லூக்கா நற்செய்தி இல் குறிப்பிடப்படும் கிறித்துவின் எழுபது சீடர்களுள் இவரும் ஒருவர் என நம்பப்படுகின்றது.  

திருத்தூதர் பணிகள் இன் படி இவர் எருசலேமிலிருந்து அந்தியோக்கியாவுக்கு வந்த இறைவாக்கினர்களுள் ஒருவர். இவர் தூய ஆவியாரால் ஏவப்பட்டு உலகமெங்கும் கொடிய பஞ்சம் ஏற்படப்போகிறது என்று முன்னுரைத்தார். அது கிளாதியு பேரரசர் காலத்தில் ஏற்பட்டது.  

மேலும் திருத்தூதர் பணிகள் இன் படி, இவர் மற்ற சீடர்களிடம் சென்று திருத்தூதர் பவுலின் இடைக் கச்சையை எடுத்து தம் கைகளையும் கால்களையும் கட்டிக் கொண்டு, இந்தக் கச்சைக்குரியவரை எருசலேமில் யூதர்கள் இவ்வாறு கட்டிப் பிற இனத்தாரிடம் ஒப்புவிப்பார்கள் என எச்சரித்தார். இருப்பினும் பவுல் எருசலேமுக்கு சென்றார்.  

இவர் பல கிறித்தவப்பிரிவுகளில் புனிதர் என ஏற்கப்படுகின்றார். கத்தோலிக்க திருச்சபையில் இவரின் விழா நாள் பிப்ரவரி 13 ஆகும்.  

பாரம்பரியப்படி இவர் அந்தியோக்கியாவில் மறைசாட்சியாக இறந்தார் என்பர்.  

## ஆதாரங்கள்
- "Agabus" at the *Catholic Encyclopedia*. Retrieved சனவரி 10, 2006.
# ஆம்பல் (அணிகலன்)

**ஆம்பல்** என்பது சங்ககாலத் தமிழ்ப் பெண்கள் அணியும் ஒருவகை வளையல் ஆகும். இந்த அணிகலன் இயற்கையாக மலர்ந்த ஆம்பல் மலரால் ஆனதாக இருந்திருக்கலாம். ஆம்பல் அணிகலனாகிய (வள்ளி) வளையலை அணிந்த மகளிர் குன்றுகளில் ஏறி நீரில் பாய்ந்து விளையாடியதை பரணர் என்ற சங்கப்புலவர்  

எனப் புறநானூறில் பாடியுள்ளார்.  

## மேற்கோளும் குறிப்புகளும்

-
# ஆம்பல் (மருந்து)

**ஆம்பல்** என்பது சங்க காலத்தில் பயன்படுத்தப்பட்ட ஒரு மருந்து ஆகும். ஆம்பல் மலரின் இதழ், விதை, தண்டு, கிழங்கு என்பன அக்காலத்தில் மருந்தாகப் பயன்படுத்தப்பட்டன போர்களின் போது போர் வீரர்களுக்கு ஏற்பட்ட வெட்டுக் காயத்திற்கு கருங்குழம்பைப் பூசி, நெருப்பில் கடுகையும் ஆம்பல் இதழ்களையும் இட்டு வரும் புகையை ஊதியதாகப் புறநானூற்றில் குறிப்புகள் காணப்படுகின்றன.  

இன்றும் நம் நாட்டு மருத்துவத்தில் தென்னங் குருத்து, வேம்பு, புளி, நெல்லி இவற்றின் இலைகளும், அல்லி, தாமரை, குவளை, செவ்வாழைப் பூக்களும் சிரங்கு, கரப்பன், தொழுநோய் (குட்டம்) போன்ற பல தோல் நோய்களுக்கும் புண்களுக்கும் இவற்றின் புகை ஊதப்படுகிறது.  

## மேற்கோளும் குறிப்புகளும்
# ஆம்பல் குழல் (இசைக்கருவி)

**ஆம்பல் குழல்** என்பது சங்க இலக்கியங்கள் குறிப்பிடும் ஒருவகை காற்றிசைக் கருவியாகும். மூங்கிலையும் ஆம்பல் என்று பண்டைய நூல்கள் குறிக்கின்றன. ஆம்பல் பண்ணை இசைத்த குழலை ஆம்பல் குழல் எனவும் அழைத்திருக்கலாம். எனவே ஆமபல் என்பது ஆம்பலின் தண்டில் செய்த குழல் அல்லது மூங்கிலால் செய்த குழலைக் குறிக்கலாம்.  

சிலப்பதிகாரம், நற்றிணை, ஐங்குறுநூறு, குறிஞ்சிப்பாட்டு ஆகிய சங்க இலக்கியங்களில் ஆம்பல் குழல் பற்றிய குறிப்புகள் காணப்படுகின்றன. சங்க இலக்கியத்தில் ஒன்றான குறிஞ்சிப்பாட்டு அழகிய ஆம்பல் குழல் தெளிவான இசையை வெளிப்படுத்தும் என்பதை  

“ஆம்பல் அம் தீங்குழல் தெள்விளி பயிற்ற”  
எனக் கூறுகின்றது.  

சிலப்பதிகாரம் ஆய்ச்சியர் குரவையில்,  

ஆம்பல் தண்டு நடுவே துளையுடையது. அதனை  

"நீர்வளர் ஆம்பல் தூம்பு திரள் கால்"  

என நற்றிணை சொல்வதால் அறியலாம்.  

ஐங்குறுநூறு ஆம்பல் பண் இனிமையாய் ஒலிப்பதை  

“தீங்குழல் ஆம்பலின் இனிய இமிரும்”  
எனச் சொல்வதால் அறியலாம்.  

## மேற்கோள்களும் குறிப்புகளும்
# ஆம்பல் பண்

**ஆம்பல் பண்** என்பது ஒருவகைப் பண்ணாகும்[இராகம்]. சங்க இலக்கியங்களில் இப்பண்ணைப் பற்றிய செய்திகள் காணப் பெறுகின்றன. முல்லை நில மக்களாகிய கோவலர்கள் ஆம்பல் பண்ணை இசைக்கின்றனர். தட்டை, தண்ணுமை போன்ற தாள இசைக்கருவிகளுடன் மாலைக் காலத்தில் ஆம்பல் பண்ணை இசைத்து மகிழ்கின்றனர் என நற்றிணை கூறுகிறது.  

பசுக்களை ஓட்டி வரும் இடையர்களின் ஆம்பல் பண்ணுடன் சேர்ந்து யாழில் செவ்வழிப் பண்ணுக்கு மெருகூட்டினார்கள் என்பதை  

என்று அகநானூறு குறிப்பிடுகின்றது. மேலும் ஐங்குறுநூறு (215 : 3-5), குறிஞ்சிப்பாட்டு (221-222)ஆகியவற்றிலும் சிலப்பதிகாரத்திலும் ஆம்பல் பண் பற்றிய குறிப்புகள் காணப்படுகின்றன.  

## மேற்கோளும் குறிப்புகளும்
# ஆம்பல் (எண்)

**ஆம்பல்** (எண்) என்பது அளவு காட்டாமல் மிகுதியைக் குறிப்பிடும் எண்ணுப்பெயர்களுள் ஒன்றாகும். இதனை அல்பெயர் எண் எனத் தொல்காப்பியம் குறிப்பிடுகிறது. பதினைந்து இலக்கம் கொண்ட பேரெண் சங்கத்தமிழர்களால் ஆம்பல் என அழைக்கப்பட்டது. அதாவது நூறு திரிலியனை ஆம்பல் என அழைத்தனர். (ஆம்பல் = 100,000,000,000,000 = 1014 = நூறு திரில்லியன்)  

சேரலாதன் ஈழத்தின் மாந்தை நகரில் இருந்த அவனது அரண்மனை முற்றத்தில் ஆம்பல் மதிப்பிலான (நூறு திரிலியன்) பொருளை நிலம் தின்னக்(அழிந்து போகுமாறு) கைவிட்டான் என்பதை மாமூலனார் என்ற புலவர் அகநானூற்றில் குறிப்பிடுகிறார்.  

பதிற்றுப்பத்து என்ற இலக்கியம் செல்வக்கடுங்கோ வாழியாதன் என்ற மன்னனைக் கபிலர் வாழ்த்துவதாக  

" இலைகளால் சூழப்படாத பூக்கள் அல்லாத பல ஆம்பல் என்னும் பேரெண்ணும, அதனை ஆயிரத்தால் பெருக்கிய வெள்ளம் என்னும் பேரெண்ணும் சேர்ந்த எண்ணிக்கை கொண்ட பல  
ஊழிக்காலம் நீ வாழ்வாயாக!"எனக் குறிப்பிடுகிறது.  
## மேற்கோள்களும் குறிப்புகளும்
# பால் உணர்த்தும் ஈறுகள்

பால் உணர்த்தும் ஈறுகளைப் **பாலறி கிளவி** எனத் தொல்காப்பியம் குறிப்பிடுகிறது. அவற்றை அது **ன், ள், ர், ப, மார், து, று, டு, அ, ஆ, வ ** என்னும் 11 எழுத்துகள் என வரையறுத்துச் சுட்டிக் காட்டுகிறது. உயர்திணையில் ஆண்பால், பெண்பால், பலர்பால், அஃறினையில் ஒன்றன்பால், பலவின்பால் என்பன தமிழ் மொழியில் உள்ள ஐந்து பால்கள்.  

பெயரும் வினையுமாக வாக்கியம் அமையும்போது பெயரில் தோன்றும் பாலறி கிளவியும், வினையில் தோன்றும் பாலறி கிளவியும் மயக்கமின்றி (முரண்படாமல்)வருதல் நெறி.  
- நல்லவ**ன்** வந்தா**ன்** (ஆண்பால்)
- நல்லவ**ள்** வந்தா**ள்** (பெண்பால்)
- நல்லவர் வந்தா**ர்** (பலர்பால்), வரு**ப** (எதிர்காலம்), ஆர்த்தார் கொண்**மார்** வந்தார். (முற்றெச்சம்)
- நல்ல**து** வந்த**து** (ஒன்றன்பால்) ஆடு ஓடிற்**று**, தவளை குண்டுகட்**டு** (குண்டுக்கண் உடையது)
- நல்லவை வந்தன(**அ**) (பலவின்பால்), தீயவை வாரா(**ஆ**), அவை உண்கு**வ** (எதிர்காலம்)

நன்னூல் இவற்றை விகுதி என்று பதத்தின் பகுதியாகக் காட்டுகிறது.  

## அடிக்குறிப்பு
# பெரிய ஆல்பர்ட்



**புனித பெரிய ஆல்பெர்ட்**, O.P. ( 1200க்கு முன்பு – நவம்பர் 15, 1280), **பெரியவர் ஆல்பெர்ட்** என்றும் **கொலோனின் ஆல்பெர்ட்** என்றும் அழைக்கப்பட்டவர், ஒரு கத்தோலிக்க முனிவர் (புனிதர்) ஆவார்.இவர் செருமானியத் தொமினிக்கத் துறவியும் ஆயரும் ஆவார். இவர் தம் வாழ்நாளில் *அகற்பொது முனைவர்* என்றும் *புலவாண்மை முனைவர்* என்றும் பாராட்டப்பட்டவர். வாழ்நாள் இறுதியில் தன்பெயருக்கு முன் புனித என்பது மட்டுமன்றி *பெரியவர்* என்ற பெருமையையும் பெற்றவர். ஜேம்சு ஏ.விஷீப்பிள், ஜோச்சிம் ஆர்.சோடர் போன்ற புலமையாளர்கள் இவரை இடைக்காலத்தின் மாபெரும் மெய்யியலாளராகவும் இறையியலாளராகவும் மதித்தனர். கத்தோலிக்கத் திருச்சபை இவரை திருச்சபை (மறையியல்) முனைவராக தகைமையீந்து பெருமதிப்பு தந்தது. இதுபோல திருச்சபையின் தகைமை பெற்றவர் 36 பேரே என்பது குறிப்பிடத் தக்கதாகும்.  

உலக அளவில் பெரிய மேதையாக அறியப்பட்ட இவரின் ஆர்வம் அறிவியல், மெய்யியல், இறையியல் என பரந்து விரிந்ததாய் இருந்தது. ஆர்சனிக் என்ற தனிமத்தை கண்டுபிடித்தவர் இவரே. அத்துடன் வெள்ளி நைத்திரேட்டு போன்ற ஒளியுணர் வேதிப் பொருட்களை ஆராய்ந்தவர்.  

## வாழ்க்கை

ஆல்பெர்ட் போலிசுதாத் என்பவரின் மகனாகப் பிறந்தார்.  
1280இல் இவர் இறந்தபோது இவருக்கு 80 அகவை எனக்கூறப்படுவதால், இவர் 1200க்கு முன்பே பிறந்துள்ளார். ஒன்றுக்கும் மேற்பட்ட தக்க சான்றுகளின்படி இறக்கும்போது 87 அகவை முடிந்திருந்ததாக அறியப்படுவதால், இவர் 1193இல் பிறந்ததாகப் பொதுவாக ஏற்கப்படுகிறது.  

தொமினிகன் சபையில் சேர்ந்தார். இறையியலில் மாபெரும் தேர்ச்சி பெற்ற இவர், பாரீசில் தன் படிப்பை முடித்தபின் கோல்னில் கல்வி கற்பிக்கும் பணியைத் துவக்கினார். தியுதோனிச் மாவட்ட சபை அதிபராக தேர்வுச் செய்யப்பட்ட இவர், இரெயின்ஸ்பர்க் ஆயராக நான்கு ஆண்டு பணியாற்றிய பின், கற்பிப்பதற்கும் எழுதுவதற்கும் என திரும்பினார். இவர் பல பல்கலை கழகங்களில் இறையியல் ஆசிரியராக பணிபுரிந்தார். இவரது வகுப்புகள் மிகவும் சிறந்த முறையில் இருந்ததால், மிக அதிகமான எண்ணிக்கையில் மாணவர்கள் இவரது வகுப்புகளுக்கு வந்தனர். இதனால், இவரது பாடங்களை வகுப்புகளில் நடத்த முடியாமல், திறந்த வெளிகளில் நடத்தினார். இவரது மாணவர்களில் புனித தாமஸ் அக்குவைனஸ் ஒருவர். இவரும் அக்வினாஸும் அறிவு சார்ந்த விசுவாசத்தை தங்கள் இறையியல் விளக்கங்களில் பறைசாற்றினர். லியோன் பொதுச்சங்கத்தில் முக்கியப் பங்காற்றி, தன் மாணவரான தாமஸ் அக்குவினாஸின் எழுத்துக்களையும் படிப்பினைகளையும் விளக்கி அதற்கு ஆதரவாகப் பேசினார்.  

1280ஆம் ஆண்டு நவம்பர் 15 இறந்த ஆல்பர்ட், 1931ஆம் ஆண்டு திருத்தந்தை பதினொன்றாம் பயஸினால் புனிதராகவும், மறைவல்லுனராகவும் உயர்த்தப்பட்டார். திருத்தந்தை பன்னிரண்டாம் பயஸ் இவரை இவ்வுலகு சார்ந்த அறிவியல்களின் பாதுகாவலராக அறிவித்தார்.
# விகுதி

நன்னூல் வகுத்துக் காட்டும் பகுபத உறுப்புகளில் ஒன்று **விகுதி.** தொல்காப்பியம் இதனைப் பாலறி கிளவி எனக் குறிப்பிடுகிறது. தொல்காப்பியத்தில் 11 எழுத்துக்கள் பாலறி கிளவிகளாகக் காட்டப்பட்டுள்ளன.  

## தொல்காப்பியம் காட்டும் பாலறி கிளவி
**ன், ள், ர், ப, மார், கு, டு, று, அ, ஆ, வ** – ஆகிய 11 எழுத்துகளும் இரண்டு திணைகளிலும் உள்ள ஐந்து பாலையும் காட்டும் பால் அறி கிளவிகளாம். இதனை,  

என்ற நூற்பா உணர்த்துகிறது.  

## நன்னூல் குறிப்பிடும் விகுதிகள்
### வினைச்சொல் விகுதிகள்
நன்னூல் இலக்கணம் வினைச்சொல் விகுதிகளைக் குறிப்பிடுகிறது.  
- விகுதிகளுக்கு உரிய எடுத்துக்காட்டுகள் அடிக்குறிப்பாகத் தரப்பட்டுள்ளன.
| படர்க்கை, ஆண்பால் வினைமுற்று விகுதி | அன் | ஆன் |  |  |  |  |
| --- | --- | --- | --- | --- | --- | --- |
| படர்க்கை, பெண்பால் வினைமுற்று விகுதி | அள் | ஆள் |  |  |  |  |
| படர்க்கை, பலர்பால் வினைமுற்று | அர் | ஆர் | ப | மார் |  |  |
| படர்க்கை, பலவின்பால் வினைமுற்று விகுதி | அ | ஆ |  |  |  |  |
| படர்க்கை, ஒன்றன்பால் | கு | து | து | று |  |  |
| தன்மை, ஒருமை | என் | ஏன் | அல் | அன் |  |  |
| தன்மை, பன்மை | அம் | ஆம் | எம் | ஏம் | ஒம் | ஓம் |
| தன்மையும், முன்னிலையும் சேர்ந்த பன்மை | கும் | டும் | தும் | றும் |  |  |
| முன்னிலை, ஒருமை | ஐ | ஆய் | இ | மின் |  |  |
| முன்னிலை, பன்மை | இர் | ஈர் | ஈயர் |  |  |  |
| தன்மையும், முன்னிலையும், படர்க்கையும் இயைந்த வியங்கோள் | க | ய | } |  |  |  |
என்பவும் பிறவும் எனக் குறிப்பிடுகிறது.  

### காலம் காட்டும் விகுதி
| று, றும் | சென்று (சென்றேன்) | சென்றும் (சென்றோம்) | இறந்த காலம் |  |
| --- | --- | --- | --- | --- |
| று, றும் | சேறு (செல்வேன்) | சேறும் (செல்வோம்) | எதிர்காலம் |  |
| து, தும் | வந்து (வந்தேன்) | வந்தும் (வந்தோம்) | இறந்த காலம் |  |
| து, தும் | வருது (வருவேன்) | வருதும் (வருவோம்) | எதிர்காலம் |  |
| டு, டும் | உண்டு (உண்டேன்) | உண்டும் (உண்டோம்) | இறந்த காலம் |  |
| கு, கும் | உண்கு (உன்பேன்) | உண்கும் (உண்போம்) | எதிர்காலம் |  |
| மின், ஈர், உம், ஆய் | உண், உண்மின், உண்ணீர், உண்ணும், உன்னாய், | (ஏவல்) | எதிர்காலம் |  |
| க, ய, இயர் | உண்க, வாழிய, வாழியர், | (வியங்கோள்) | எதிர்காலம் |  |
| இ | சேறி (செல்வாய்), உண்மார் (உண்பார்) | - | எதிர்காலம் |  |
| ப | உண்ப (உண்டார்), என்ப (என்றார்) | - | இறந்த காலம் |  |
| உம் | உண்ணும் | - | நிகழ்வும், எதிர்வும் |  |
| ஆ | உண்ணா (உண்ணமாட்டா) | எதிர்மறை | எதிர்காலம் | } |

## பெயர்சொல் விகுதிகள்
அ  
## அடிக்குறிப்பு
# இசுரேல் தேசம்



**இசுரேல் தேசம்** (, *Land of Israel*) என்பது *தென் மத்தியதரைக் கடலின் கிழக்கோர நிலப்பகுதியினால்* சூழப்பட்ட பிரதேசத்தினைக் குறிக்கப்பயன்படும் பெயராகும். இது கானான், பாலஸ்தீனம், வாக்களிக்கப்பட்ட நாடு, அல்லது புனித பூமி எனவும் அழைக்கப்படும். சமய நம்பிக்கையுள்ள யூதர்கள் இப் பகுதி கடவுளால் யூத மக்களுக்கு உடைமையாக்கிக் கொள்ள கொடுக்கப்பட்டது என, தோராவின் அடிப்படையில், குறிப்பாக ஆதியாகமம், யாத்திரையாகமம் மற்றும் இறைவாக்கினர்களின் நூல்களின் அடிப்படையில் நம்புகின்றனர். ஆதியாகமத்தின்படி, கடவுளினால் ஆபிரகாமுக்கும், அவருடைய மகன் ஈசாக்குக்கும், அவருடைய மகன் யாக்கோபுக்கும், அவர்களின் சந்ததியினரான இசுரேலியர்களுக்குக் அத் தேசம் வாக்களிக்கப்பட்டது.
# தாவீதின் நகர்



**தாவீதின் நகர்** (*City of David*, , ) என்பது எருசலேம் பகுதியில் அமைந்த புராதன குடியேற்ற இடமும் விவிலிய எருசலேம் அடையாளத்தின்படி பாரிய தொல்பொருள் இடமும் ஆகும். இது கோவில் மலையிலிருந்து தெற்கே செல்லும் குறுகிய நிலக்கூம்பு ஆகும். இது வெண்கல யுகத்தில் சுவர் கொண்ட நகராகவும், பாரம்பரியத்தின்படி தாவீது அரசர் இங்கு தன் அரண்மனையினை கட்டி தன் தலைநகரை நிறுவிய இடமாகவும் உள்ளது. தாவீதின் நகர் இயற்கையாகவே மேற்கில் தைரோபன் பள்ளத்தாக்கு, தெற்கில் கின்னம் பள்ளத்தாக்கு, கிழக்கில் கிதரோன் பள்ளத்தாக்கு மற்றும் வழுக்கும் பள்ளத்தாக்கினால் பாதுகாப்பப்பட்டது.
# கவரா

**கவரா** (*Gavara*) என்பது தென்னிந்தியாவில் வாழும் நான்கு வெவ்வேறான, வேறுபட்ட மற்றும் முற்றிலும் தொடர்பில்லாத சமூகங்களைக் குறிக்கப் பயன்படுத்தப்படும் சொல்லாகும்.  

;கவரா பலிஜா:  

கவரா எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் பலிஜா சமூகத்தின் உட்பிரிவினராக உள்ளனர். பலிஜா என்ற சொல்லுக்கு இணையான தமிழ் சொல் கவரை என்பதாகும். தமிழ்நாடு அரசு இடவொதுக்கீட்டுப் பட்டியலில், இவர்கள் பிற்படுத்தப்பட்ட பிரிவில் உள்ளனர். கவரைகள், வீர வளஞ்சியர் தர்மத்தின் பாதுகாவலர்களாக இருந்தனர் என கல்வெட்டுகள் குறிப்பிடுகின்றன. சோழன் பூர்வ பட்டயம் எனும் வரலாற்று நூலின்படி, சோழர் காலத்தில் செட்டிமையான பல குடிகளுக்கு தலைவர்களாக கவரை வளஞ்சியர்கள் நியமிக்கப்பட்டனர் என்பதை குறிப்பிடுகிறது. வளஞ்சியர்கள், சிவபெருமானை கவரேசுவரன் என்ற பெயரில் வழிபட்டதன் காரணமாக கவரைகள் என்ற பெயரைப் பெற்றதாக வரலாற்றாளர்கள்‎ குறிப்பிடுகிறார்கள். வளஞ்சியர் என்பது தற்கால பலிஜா என்ற வணிக மக்களைக் குறிப்பதாகும். கவரைகள், பலிஜா சமூகத்துடன் திருமண உறவுகளை கொண்டுள்ளார். இவ்விரு சமூகத்தவர்களும் கௌரி விரதத்தைக் கடைபிடிப்பது வருகின்றனர்.  

;கவரா கோமதி:  
கவரா என்பது கோமதி சமூகத்தின் உட்பிரிவின் பெயராகும். இம்மக்கள் கடற்கரையோர ஆந்திராவில் கணிசமான அளவில் வாழ்கின்றனர். தமிழ்நாட்டில் கோமதி சமூகத்தினர் கோமுட்டி செட்டியார் மற்றும் ஆரிய வைசியர் என்ற பெயரில் அறியப்படுகின்றனர்.  

;கவரா (அனகாபள்ளி):  
கவரா எனப்படுவோர் ஆந்திர மாநில விசாகப்பட்டினம் அருகே உள்ள அனகாபள்ளியில் காணப்படும் மிக சிறிய எண்ணிக்கையிலான சமூகமாகும். இவர்கள் கவரா பலிஜா சமூகத்துடன் தொடர்புடையவர்கள் அல்ல.  
;கவரா (கேரளம்):  
கவரா எனப்படுவோர் கேரளாவின் எர்ணாகுளம், பாலக்காடு மற்றும் திருச்சூர் மாவட்டங்களில் காணப்படும் துளு பேசும் சமூகமாகும். இவர்கள் கேரளா மற்றும் தமிழ்நாட்டின் அரசு இடவொதுக்கீட்டு பட்டியலில், பட்டியல் பிரிவில் உள்ளனர். இவர்கள் கவரா பலிஜா சமூகத்துடன் தொடர்புடையவர்கள் அல்ல.
# வி. மி. ஞானப்பிரகாசம்


வண. **வி. மி.ஞானப்பிரகாசம் அடிகளார்** தமிழறிஞரும், தமிழ்ப் பேராசிரியரும், கத்தோலிக்கத் துறவியும் ஆவார்.  

## வாழ்க்கைக் குறிப்பு
ஞானப்பிரகாசம் திருச்சிராப்பள்ளி வளனார் மேனிலைப் பள்ளியில் பயின்று, பின்னர் திருச்சிராப்பள்ளி தூய வளனார் கல்லூரியில் இளங்கலைப் படிப்பையும் சென்னைப் பச்சையப்பன் கல்லூரியில் முதுகலைப் படிப்பையும் நிறைவேற்றினார். சென்னைப் பல்கலைக்கழகத்தில் பேராசிரியர் மு. வரதராசனாரின் வழிகாட்டுதலில் வீரமாமுனிவர் பற்றி ஆய்வை மேற்கொண்டு முனைவர் பட்டம் பெற்றார். கத்தோலிக்கத் துறவிக்குரிய குருத்துவக் கல்வியைச் செண்பகனூரிலும், புனேயிலும் நிறைவு செய்தார்.  

1957 முதல் 1973 வரை, சென்னை இலயோலா கல்லூரியில் தமிழ்ப் பேராசிரியாகப் பணியாற்றினார். பின், 1973 முதல் 1974 வரையும், பின், 1977 முதல் 1985 வரையும், பாளையங்கோட்டை சவேரியார் கல்லூரியில் பேராசிரியாகப் பணியாற்றினார். 1974 முதல் 1977 வரையில் அருளானந்தர் கல்லூரியில் பணியாற்றியுள்ளார்.  

செண்பகனூர் ஆவணக் காப்பக ஒருங்கிணைப்பாளராக, 1985 முதல் 1988 வரை பொறுப்பேற்றுப் பணி புரிந்துள்ளார். 1988-ல் மதுரை காமராசர் பல்கலைக்கழகக் கிறித்துவ இயல்துறைப் பேராசிரியராகவும் பணியாற்றியுள்ளார்.  

கோலாலம்பூரிலும், பாரிசிலும் நிகழ்ந்த உலகத் தமிழ் மாநாட்டில் கலந்து கொண்டு, கட்டுரை வழங்கிய இவர், வெளிநாட்டு நூலகங்களில் உள்ள பழம் நூல்களைப் பார்வையிட, பிரான்சு, இங்கிலாந்து, உரோம் முதலிய நாடுகளுக்கும் சென்றுள்ளார்.  

தவத்திரு தனிநாயகம் அடிகளார், தமிழ்ப் பண்பாடு என்ற பெயரில் தொடர்ந்து நடத்தி வந்த முத்திங்கள் இதழ், ஒரு சமயத்தில் நிறுத்தப்பட வேண்டிய சூழல் தோன்றியது. அப்போது இலயோலாவில் பணியாற்றிய ஞானப்பிரகாச அடிகளார், பேராசிரியர் க. ப. அறவாணன் போன்றோர் துணையுடன், அந்த இதழ் தொடர்ந்து வெளிவரப் பெரிதும் துணை நின்றார். கருத்தரங்குகள் நிகழ்ந்தன. இதழ்கள் சிலவும் வெளிவந்து, சில காலத்திற்குப்பின் நின்றும் போயின. இந்தக் காலகட்டங்களில், Tamil Culture Academy உறுப்பினராகவும், பின் செயலராகவும் ஞானப்பிரகாச அடிகளார் தொண்டாற்றினார்.  

## எழுதிய நூல்கள்
- திருக்குறள் - வீரமாமுனிவர் (இலத்தீன்) மொழிபெயர்ப்பு (2004)
- தமிழில் அறிவியல் கருத்துக்கள் (க. ப. அறவாணனுடன் இணைந்து, 1975)
- நாட்டுப்புற இலக்கியப் பார்வைகள் (க. ப. அறவாணனுடன் இணைந்து, 1974)